L-Assistent Parlamentari li Gonzi ħoloqlu uffiċju f'Kastilja wara li għamillu - Franco Debono ta' Ħal Għaxaq - qed jgħedded li jekk Austin Gatt ma jerfax responsabbilta` politika għall-bużullotti tal-Arriva (u għar-rotot ġenjali ta' Transport Malta) hu se jastjeni meta tal-Labour iressqu mozzjoni fil-Parlament kontra s-Sur Aħna Baqalna 20 sena u Intom Oqgħodu Ġerruh. Franco, ma nafx indunajtx li l-mozzjoni tal-Labour titlob dak li qed titlob int... jiġifieri li Austin Gatt jerfa' responsabbilta` politika, . Ladarba inti qed tgħid li taqbel ma' din il-mozzjoni tal-Labour, m'għandekx għażla oħra għajr li tivvota favur tagħha. Elementari Watson! Dal-paroli fuq tastjeni u responsabbilta` politika u teoriji ta' demokrazija parlamentari mhux għajr logħob għall-gallarija. Jekk vera għandek il-boċċi u għal dak li temmen fih lest titlef is-siġġu u tisparixxi mill-politika, ivvota Labour. Jekk tastjeni ismek jiżdied mal-lista tal-bla bla bla...
Franco: Jew tivvota Labour jew bla bla bla